Casa la Mer | LekkeSlaap
Casa la Mer: Hooffoto's
Adres: Welgegund-plaas, Broederstroom, 0240, Noordwes
Casa la Mer is 'n selfsorghuis in Hartbeespoort wat teen die hange van die Witwatersrandberge lê en 'n uitsig oor die Hartbeespoortdam bied. Die huis is teen die water geleë.
Dié dubbelverdiepinghuis is in 'n stil en rustige omgewing geleë en bied asemrowende berg- en dam-uitsigte. Die huis beskik oor 2 slaapkamers wat elkeen beskik oor 'n en suite-badkamer, en daar is 'n ekstra solder-gedeelte. Elke en suite-badkamer het 'n bad en 'n stort. By Casa la Mer bied slaapplek aan 8 gaste. Die eerste slaapkamer het 'n koninggrootte-bed, die tweede slaapkamer beskik oor 2 driekwartbeddens, en die solder-area is ingerig met 5 enkelbeddens. Bring asseblief jou eie swemhandoeke.
Die leefarea is oopplan en die kombuis is toegerus met 'n yskas-vrieskas, 'n mikrogolfoond, 'n stoof, 'n oond en oorgenoeg breekware en eetgerei vir 10 mense. Die leefarea het ook 'n gemaklike leer-hoekrusbank, 'n eetkamertafel en stoele vir 8, 'n kaggel en 'n TV met volledige DStv. Die leefarea bied toegang tot 'n stoep met ingeboude braaigeriewe.
Casa la Mer spog met 'n verhitte plonspoel en buite-braaigeriewe. Die eiendom is ook veilig met 'n alarmstelsel en elektriese heining.
Parkeerplek vir 4 voertuie, afhangende van hul grootte, is beskikbaar. Daaglikse skoonmaakdienste kan op aanvraag en teen ekstra koste van R200 per dag gereël word. Dié instansie is troeteldiervriendelik en gaste kan gerus hul dierekinders saambring. Gaste kan ook heerlik op die perseel voëlkyk, visvang, voetslaan, bootvaarte onderneem of die 4x4-roetes aandurf.
Die omliggende area bied 'n groter verskeidenheid buitelug-doendinge soos voetslaanroetes, bergklim, perdritte, en gholf by die Pecanwood Country Club, die Magaliespark Gholfbaan, of die Eco Seasons-oord. Adrenalienvrate sal ook bly wees om te hoor dat mens in die omgewing kan abseil, vierwielmotorfietse ry, mikroligtevliegtuigvlugte onderneem, valskermsweef, die Magaliesberg-boomtoptoere se Zipline aandurf, of die Bill Harrops warmlugballon-safari's op die proef stel.
'n Bespreking by Casa la Mer sluit in:
3.6 uit 5van 14 resensies vir Casa la Mer
Welgegund-plaas, Broederstroom, 0240, Noordwes
Gaste dink Casa la Mer het 'n goeie ligging
https://travelground.imgix.net/AAEAAQAAAAAAAAAAAAAAJDg4MDAyM2NiLTQ0OTUtNGFmNC05Yzk4LWFjODQ0MzZiZjhiZQ?w=1440&h=960&fit=crop&auto=enhance,format,compress&q=80 Vanaf R2 200 per nag (plek vir 8) 14 5 1 4 Farm Welgegund Broederstroom 0240 Noordwes 086 999 0018 14:00-18:00 10:00 -25.774777777778 27.896416666667